Gandia presenta la programació del 'Cinema solidari d'estiu' per als mesos de juliol i agost
15 juliol 2021

## Gandia presenta la programació del 'Cinema solidari d'estiu' per als mesos de juliol i agost15 juliol 2021Última actualització: 15 juliol 2021

![](../gestion/img/ed3deba07ca6772e9fb1eb0a7afc541dcbd1a34da0e57d6c9461fd36ce682a0e.jpg)  
  

El **regidor de Polítiques amb la Ciutadania, Nahuel González,** junt amb l’**assessor del departament, Juanjo Giner,** ha presentat aquest matí davant l’Ajuntament de Gandia la programació del projecte ‘Cinema solidari d’estiu’ que enguany inclou 20 pel·lícules diferents i diverses que es projectaran a les 22 hores a múltiples barris de la ciutat durant els mesos de juliol i agost. Es tracta d’una iniciativa impulsada per aquesta àrea amb la que també es pretén donar suport a la tasca que realitza el menjador popular Ca Saforaui de la nostra ciutat.

Es tracta d’un projecte consolidat i de proximitat que es posa en marxa un any més amb la intenció d’"_apropar-se a totes les famílies treballadores que tinguen dificultats per a anar al cinema que fem a la platja_”, ha destacat González, qui ha assegurat que la cultura a Gandia és segura i que “_el veïnat de Gandia gaudirà de pel·lícules de primer nivell amb totes les mesures de seguretat davant de la pandèmia i amb l’objectiu social de donar suport al menajdor popular dels companys i de les companyes del col·lectiu Ca Saforaui_”, que està realitzant “_una gran tasca social_” al barri de Plaça El·líptica i al que l’Ajuntament vol donar suport a través de l’entrega d’aliments (no peribles) que els espectadors i les espectadores que acudisquen a gaudir de les pel·lícules puguen donar de manera solidària.  

D’altra banda, el responsable de Cultura ha anunciat que aquesta edició del ‘Cinema solidari d’estiu’ arriba a la barriada dels Marenys i inclou un homenatge especial a l’Any Berlanga amb la projecció de diversos films clàssics del cineasta, diferents dels que es projecten a la platja i que tenen una gran importància per a tot el territori valencià.

Per la seua banda, Giner ha explicat que aquets circuit de cinema de barri inclou 20 pel·lícules diferents amb diversos gèneres audiovisuals (infantil comèdia, drama...) i ha remarcat que “_la majoria de les reproduccions estan protagonitzades per dones, un gest a la lluita feminista que hem de reivindicar_”.

[Twittear](https://twitter.com/share)